b"\n_START_ARTICLE_\nThomas William Evans\n_START_SECTION_\n\xc5\xbdivotopis\n_START_PARAGRAPH_\nBol synom Williama Evansa z derbysk\xc3\xa9ho Allestree, poslanca a vysok\xc3\xa9ho \xc5\xa1erifa, a Mary Gisbornovej, najstar\xc5\xa1ej dc\xc3\xa9ry Thomasa Johna Gisborna z Holme Hall. Evansova rodina zarobila na baniach na oloven\xc3\xba rudu v Bonsall, okrem toho mala aj p\xc3\xadlu na rozrez\xc3\xa1vanie a valcovanie \xc5\xbeeleza v Derby, pr\xc3\xa1\xc4\x8dov\xc5\x88u v Darley Abbey a banku veden\xc3\xba Evansovym str\xc3\xbdkom._NEWLINE_Evans vy\xc5\xa1tudoval cambridgesk\xc3\xba Trinity College. Jeho otec zomrel v roku 1856 a zanechal mu majetky vr\xc3\xa1tane Pickfordovho domu v Derby._NEWLINE_O rok nesk\xc3\xb4r sa Thomas William Evans stal poslancom za Ju\xc5\xbenej Derbyshire a t\xc3\xbato poz\xc3\xadciu udr\xc5\xbeal a\xc5\xbe do roku 1868. Znovu sa na tomto poste objavil v rokoch 1874 a\xc5\xbe 1885. Bol miestnym filantropom, zodpovedn\xc3\xbdm za stavbu \xc5\xa1koly v Parwichu (1861) a rekon\xc5\xa1trukciu Parwichsk\xc3\xa9ho kostola (1873). Viedol tie\xc5\xbe Evansovu banku, a\xc5\xbe do jej zl\xc3\xba\xc4\x8denia s Compton's Bank v roku 1877._NEWLINE_Roku 1872 bol vysok\xc3\xbdm \xc5\xa1erifom Derbyshiru, baronetom Allestree Hall sa stal 18. j\xc3\xbala 1887. Okrem Allestree Hall vlastnil panstvo v Holbrooku, Parwich Hall a dom v Derby._NEWLINE_Po Evansovej smrti jeho baronetstvo vymrelo."